લગભગ અર્ધો-પોણો દિવસ કોમ્પ્યુટર સામે બેસી રહેતા એક મિત્રને પૂછ્્યું તો કહે, ‘હું પ્રયત્ન કરીશ.’ પરંતુ આજ સુધી એમના તરફથી કશી માહિતી મળી નથી. ભારતનાં જુદાં-જુદાં રાજ્યોમાં સ્ત્રીઓ દિવાળી ઉપર બાવાં-જાળાં પાડે છે કે નહિ તેની માહિતી પણ, જાણકારોને પૂછવા છતાં, મળી શકી નથી. એટલે હાલ તરત તો મારી કવિતાની ‘ભાણી’ એટલે ‘ગુજરાતી સ્ત્રી’. દરેક ગુજરાતી સ્ત્રી કોઈ ને કોઈ ‘મામા’ની ‘ભાણી’ તો હશે જ. મામો નહિ હોય તેનેય કાણો મામો (અહીં પાછો ‘કાણો’નો અર્થ ‘અર્ધ અંધ’ નહિ, પણ ‘કહેણો – કહેવાનો મામો’ એવો છે.) તો હશે જ એટલે ‘ભાણી’નો અર્થ ‘ગુજરાતી સ્ત્રી’ એવો કરી શકાય એવો અમારા એક ભાષાવિજ્ઞાની મિત્રનો મત છે.